**Pašvaldību autoceļu finansējuma analīze – 2016. gadā**

Analīzē iekļauti Centrālās statistikas dati par 2016. gadu. Analīzē tiek izdalīti kopējais finansējums investīcijām, autoceļu uzturēšanas izdevumi , vispārējie izdevumi. Analīzē nav izdalīts atsevišķi Eiropas Savienības, valsts un pašvaldību finansējums, Centrālā statistikas pārvalde datus par iepriekšējo gadu apkopo un iesniedz Satiksmes ministrijai līdz 1. maijam, kura savukārt sagatavo pārskatu līdz1. Jūnijam, dati tiek publicēti ar viena gada nobīdi. LPS savā analīzē izmanto statistikas datus, salīdzinot tos ar kopējo finansējumu pašvaldību rīcībā esošajiem autoceļiem un ielām un mērķdotācijām , jāatzīmē, ka finansējums ielām atsevišķi netiek izdalīts.

 Analīze dot samērā objektīvu ieskatu par investīcijām autoceļiem, proporciju pret autoceļu uzturēšanu, proporcijas starp republikas pilsētām un novadiem. Analīze liecina, ka 2013- 2016. gadā proporcijas investīciju piesaistē pašvaldību ielām nav būtiski mainījušās 26% novada pašvaldībās 74 % republikas nozīmes pilsētās. Samazinoties valsts finansējumam **investīciju daļa** samazinās, piemēram, 2013. gadā mērķdotāciju apjoms pret kopējo finansējumu bija 23%, savukārt 2016. gadā 35%, bet pieaug izdevumu daļa autoceļu uzturēšanai, 2013. gada 53 miljoni eiro. Investīcijas 2013 gadā 84 miljoni eiro, savukārt 2016. gadā 66 miljoni eiro. Vienlaicīgi jāatzīmē, ka tikai 9 pašvaldībās investīcijas uz vienu km 2016. gadā pārsniedz 3500 km.

Salīdzinājumā ar 2013 gadu, samazinājies to pašvaldību skaits, kas autoceļos un ielās nav piesaistījušas investīcijas, attiecīgi 2013. gadā 74 pašvaldības, 2016. gadā 50 pašvaldības.

Vismazākais mērķdotāciju īpatsvars no kopējā finansējuma apjoma ir 2016. gadā ir Mārupes novadam, tas nozīmē arī to, ka kopējais piesaistītais finansējums uz vienu km autoceļu un ielu šajā pašvaldībā ir vislielākais valstī. Investīciju piesaistes īpatsvars visaugstākais ir republikas pilsētām un Pierīgas novadiem.

Paskaidrojuma rakstam pievienota LPS padomnieka A.Salmiņa prezentācija – Autoceļu konferencē 2018. gada 13. aprīlī.